Vraag: NUUSKIERIGE AGIE
Ek het ’n nuwe werk begin en daar is ’n vroulike bestuurder wat my allerhande persoonlike goed vra soos hoekom ek nog nie ’n kêrel het nie en wat ek naweke doen. Ek hou nie hiervan nie, want sy gebruik sulke inligting teen ’n mens.
Deur: Anoniem op S01 November 2018 2112 keer gelees
As dit nie iets met die werk uit te waai het nie, hoef jy dit nie te beantwoord nie.
Maar moet ook nie onnodig moeilikheid vir jou daaroor maak nie.
Kom in die gewoonte om hierdie vrae met ’n vriendelike glimlag te ignoreer en ’n tegniek te ontwikkel om dit te hanteer.
Sê net breedweg dit gaan goed tuis en verander die onderwerp na iets oor die werk.
As sy aanhou, sê ferm jy is ’n privaat mens en bespreek nie jou persoonlike sake by die werk nie.
Hou dan by jou eie reëls en moenie dit wel met kollegas bespreek nie. Gee altyd dieselfde antwoord tot sy ophou, maar moenie verdedigend raak nie.
As dinge op ’n keerpunt kom, vra jou menslikehulpbronnebestuurder jul protokol ten opsigte van vrae oor persoonlike sake en verwys haar daarna in ’n volgende gesprek.
Maak seker die menslikehulpbronnebestuurder neem kennis van hoekom jy so ’n beleidsdokument aanvra.
20 Februarie 2020 Jongste uitgawe
Laat ons kop en hart nie meer baklei nie...
My hart is vol liefde en opregtheid. Ek gee 100% en loop altyd die ekstra myl. Ek love diere en lewe graag saam die natuur.